Matul il-ġurnata tal-Ħamis ġew rilokati numru ieħor ta' immigranti minn Malta lejn l-Irlanda. Fi stqarrija l-Gvern spjega li dan huwa r-raba' eżerċizzju ta' rilokazzjoni lejn stati membri tal-Unjoni Ewropea matul dan ix-xahar. Żied li fl-istess perjodu kompla wkoll ir-ritorn ta' immigranti lejn il-pajjiż tal-oriġinu tagħhom. Ritratt: DOI – Clifton Fenech Il-Ministeru għall-Intern, is-Sigurtà Nazzjonali u l-Infurzar tal-Liġi qal li r-rilokazzjoni qed issir bħala parti mill-impenn ta' pajjiżi oħra tal-Unjoni Ewropea li jassistu lil Malta fejn tidħol l-isfida tal-immigrazzjoni irregolari. Ġie spjegat li r-rilokazzjoni tgħin sabiex jonqos il-piż minn fuq il-pajjiżi tal-fruntiera u l-immigranti jkunu jistgħu jkollhom it-talba tagħhom għall-ażil proċessata fl-istat membru l-ieħor. Dawn il-pajjiżi jkunu f'pożizzjoni li jirritornaw lill-immigranti lejn il-pajjiż tal-oriġinu tagħhom jekk isibu li ma jkunux jeħtieġu protezzjoni. Dan l-eżerċizzju seħħ permezz ta' kordinazzjoni mill-Ministeru għall-Intern, is-Sigurtà Nazzjonali u l-Infurzar tal-Liġi, il-Kummissjoni Ewropea u l-awtoritajiet Irlandiżi. Enfasizzaw li kemm qabel u kemm waqt it-trasferiment ittieħdu l-miżuri kollha ta' prevenzjoni marbuta mal-COVID-19. Grupp ta' immigranti rilokati lejn Franza Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605d897116b59_rand.td-a-rec-img{text-align:left}.td_uid_3_605d897116b59_rand.td-a-rec-img img{margin:0 auto 0 0}